b"\n_START_ARTICLE_\nAlc\xc3\xa1ntara (C\xc3\xa0ceres)\n_START_SECTION_\nHist\xc3\xb2ria\n_START_PARAGRAPH_\nFou l'antiga al-Kantara \xd9\x84\xd9\x82\xd9\x86\xd8\xb7\xd8\xb1\xd8\xa9 o al-Kantara al-Sayf, nom que va agafar per un pont rom\xc3\xa0 de granit de l'any 105, de 6 arcs, que creua el Tajo al nord-oest de la vila. El pont va patir danys el 1213, 1809 i 1836 i fou restaurat entre 1860 i 1882 per Alejandro Mill\xc3\xa1n. Al costat del pont hi ha un antic temple amb una inscripci\xc3\xb3 del seu constructor Gai Juli Lacer, dedicada a Traj\xc3\xa0 i als d\xc3\xa9us. _NEWLINE_Fou conquerida per Ferran II de Lle\xc3\xb3 el 1166, perduda el 1172 i recuperada per Alfons IX de Castella el [1213] i poc despr\xc3\xa9s (1214) fou donada a l'orde de cavallers de San Juli\xc3\xa1n del Pereiro, creada el 1176 per defensar la frontera amb els musulmans, que s'hi va establir (1218) i va agafar el nom d'orde d'Alc\xc3\xa1ntara. El 1397 fou assetjada pels portuguesos. El 1479 la reina Isabel la Cat\xc3\xb2lica i la duquessa Beatriu de Portugal es van entrevistar en aquesta ciutat per arranjar la pau entre Castella i Portugal. A la vila va n\xc3\xa8xier el 1499 sant Pedro de Alc\xc3\xa1ntara, francisc\xc3\xa0 i mestre de santa Teresa d'\xc3\x81vila. L'abril del 1809 fou ocupada pel general franc\xc3\xa8s La Piche; _NEWLINE_En 14 d'abril de 1706, durant la guerra de Successi\xc3\xb3 espanyola va caure en mans austriacistes quan el general portugu\xc3\xa8s Ant\xc3\xb3nio Lu\xc3\xads de Sousa, Marqu\xc3\xaas das Minas va envair Castella des de Portugal per ocupar Madrid La batalla d'Alc\xc3\xa1ntara de 1809 va enfrontar al mariscal franc\xc3\xa8s Claude-Victor Perrin contra els portuguesos manats per Mayne, prop d'aquesta poblaci\xc3\xb3."